CRC รูดเฉียด 8% คาดเจอ “เซลออนแฟคท์” หลังกำไร Q1 โตแรง 2 เท่า
CRC รูดเฉียด 8% มาที่ 35.75 บ. คาดเจอ “เซลออนแฟคท์” หลังกำไรไตรมาส 1/65 โตแรง 2 เท่า โบรกแนะเป้า 43.50 บ. ประเมินไตรมาส 2/65 ฟื้นตัวต่อ ชี้ได้ประโยชน์มากจากการ Reopening
CRC รูดเฉียด 8% มาที่ 35.75 บ. คาดเจอ “เซลออนแฟคท์” หลังกำไรไตรมาส 1/65 โตแรง 2 เท่า โบรกแนะเป้า 43.50 บ. ประเมินไตรมาส 2/65 ฟื้นตัวต่อ
12 พ.ค. 2565

ผู้สื่อข่าวรายงานว่า ราคาหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ล่าสุด ณ เวลา 12:04 น. อยู่ที่ 35.75 บาท บวก 3 บาท หรือ 7.74% สูงสุดที่ 38.50 บาท ต่ำสุดที่ 35 บาท ด้วยมูลค่าซื้อขาย 1.21 พันล้านบาท

ทั้งนี้ ราคาหุ้น CRC ปรับตัวลง คาดว่านักลงทุนขายทำกำไร หลังรายงานผลการเนินงานไตรมาส 1/2565 กำไร 1,203.91 ล้านบาท เพิ่มขึ้น 199.92% จากปีก่อนมีกำไร 401.41 ล้านบาท
ด้านบล.คิงส์ฟอร์ด ระบุในบทวิเคราะห์ (12 พ.ค.2565) มองแนวโน้มผลการดําเนินงานของ CRC ในช่วงไตรมาส 2/2565 เบื้องต้นคาดว่าจะฟื้นตัวได้ดีต่อเนื่องเมื่อเทียบจากปีก่อน สืบเนื่องจากมาตรการควบคุมโรค Covid-19 ที่ส่งผลให้ไตรมาส 2/2564 มีขาดทุนสุทธิที่ 471 ล้านบาท
อย่างไรก็ตามภาพเมื่อเทียบจากไตรมาสก่อน อาจจะเห็นการอ่อนตัวได้บ้าง จากเบื้องต้นที่คาดว่ายอดขายในส่วนของ HARDLINE และ FASHION อาจ ชะลอตัวลง อย่างไรก็ตาม แรงหนุนหลักจะมาจากยอดขาย FOOD รวมถึงยอดขายจากร้านสะดวกซื้อ (Family Mart) ที่ปรับตัวได้ดีขึ้นจาก Traffic คนเดินทาง นอกจากนี้ประเมินว่าธุรกิจของ CRC ในส่วนของเวียดนาม จะได้ประโยชน์จากเงินบาทที่อ่อนค่าเมื่อเทียบกับเงินดองของเวียดนาม
ทั้งนี้ประเมินว่า CRC ยังคงมีความน่าสนใจเป็นหนึ่งในหุ้นที่ได้ประโยชน์มากจากการ Reopening โดยการฟื้นตัวเริ่มในไตรมาส 4/2564 ขณะที่แนวโน้มการฟื้นตัวยังมีโอกาสที่จะต่อเนื่องไปยังทั้งปี 2565 โดยเฉพาะในช่วงไตรมาส 2/2564 ถึงไตรมาส 3/2564 ที่ผลประกอบการในช่วง 2 ไตรมาสดังกล่าวออกมาขาดทุนสืบเนื่องจากมาตรการควบคุมโรง Covid -1 9
ดังนั้นจึงวางราคาเป้าหมายปี 2565 อยู่ที่ 43.50 บาท แนะนําให้ “ซื้อเก็งกําไร” จากราคาปัจจุบันที่ 38.75 บาท มี Upside เพียงราว 12 % โดยยังประมาณการกําไรสุทธิในช่วงปี 2565 อยู่ที่ระดับ 5,237 ล้านบาท เพิ่มขึ้น 8,722% เมื่อเทียบจากปีก่อน และปี 2566 อยู่ที่ 7,395 ล้านบาท เพิ่มขึ้น 41.19% เมื่อเทียบจากปีก่อน